R O M Â N I A

JUDEŢUL MUREŞ

MUNICIPIUL TÎRGU-MUREŞ

PRIMAR

ADMINISTRAŢIA COMPLEXULUI DE AGREMENT ŞI SPORT « MUREŞUL »

Nr. 1867 din 17.10.2008 INIŢIATOR :

PRIMAR,

dr. Dorin Florea

**EXPUNERE DE MOTIVE**

**privind concesionarea directă către SC DEOVEX SRL a terenului în suprafaţă de 160 mp, aflată sub luciu şi respectiv peste luciul de apă aflat în proprietatea Municipiului Tîrgu-Mureş, situat în str. Plutelor nr.2**

SC DEOVEX SRL cu sediul în Tîrgu-Mureş str. Republicii nr.19/19, solicită prin cererea nr. 5523 din 08.04.2008 înregistrată la Municipiul Tîrgu-Mureş, concesionarea a 160 mp, sub luciu şi respectiv peste luciul de apă, situat în Tîrgu-Mureş str.Plutelor nr.2, aflat în proprietatea Municipiului Tîrgu-Mureş, identificat prin CF nr.5963/II. Această concesiune o solicită pentru construcţia existentă „Comoara piraţilor“ pe apă, în faţa construcţiei existente, anexa nr.1

Între Municipiul Tîrgu-Mureş şi SC DEOVEX SRL există Convenţia nr.28/01.02.2008 pentru construcţia „Comoara piraţilor“ şi Contractul de concesiune nr.422/12.11.2004 pentru suprafaţa de 806 mp. teren aflat sub construcţia existentă în str.Plutelor nr.2 – spaţiu comercial .

Conform H.C.L. nr.110 din 29.05.2003 privind modul de concesionare a terenurilor din Complexul de Agrement şi Sport « Mureşul », cu modificările şi completările ulterioare din HCL nr.68 din 28 februarie 2008, pentru suprafaţa solicitată a se concesiona de către societatea SC DEOVEX SRL, sub luciu şi respectiv peste luciul de apă, se calculează o redevenţă de 14 Euro/mp./an.

Preţul concesiunii este de 2.240 Euro/an.

Având în vedere prevederile art.45 alin.(1) din Legea 215/2001 privind administraţia publică locală, supunem spre aprobare Autorităţii Publice deliberative alăturat proiectul de hotărâre .

Aviz favorabil al

Compartimentului de resort VIZAT :

DIRECTOR ACASM CONSILIER AL PRIMARULUI

ing. Cîrcu Ioan Sergiu Claudiu Maior

În temeiul art. 61 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

dr. ing. Kolozsvári Zoltán Csaba ing. Oprişcan Doru Mihai

2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

Preşedinte Secretar

ing. Törzsök Sándor László ing. Maior Sergiu Claudiu

ing. Torzsok Sandor Laszlo ing. Moraru Octavian

3. Comisia pentru servicii publice şi comerţ.

Preşedinte Secretar

jrs. Vlas Florin ec. Bakos Levente

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar

dr. Ioan Sita prof. Bálint Ştefan

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

Preşedinte Secretar

\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

ROMÂNIA

JUDEŢUL MUREŞ Proiect

COSILIUL MUNICIPAL TÎRGU-MUREŞ

HOTĂRÂREA \_\_\_\_\_\_\_

din \_\_\_\_\_\_\_\_\_\_\_\_\_\_\_2008

**privind concesionarea directă către SC DEOVEX SRL a terenului în suprafaţă de 160 mp, sub luciu şi respectiv peste luciul de apă aflat în proprietatea Municipiului Tîrgu-Mureş, situat în str. Plutelor nr.2**

Consiliul Local Municipal Tîrgu-Mureş, întrunit în şedinţă ordinară de lucru,

Văzând Expunerea de motive nr. 1867 din 17.10.2008 a Primarului municipiului Tîrgu-Mureş, prin Administraţia Complexului de Agrement şi Sport „Mureşul” privind concesionarea directă către SC DEOVEX SRL a terenului în suprafaţă de 160 mp aflată sub luciu şi respectiv peste luciul de apă,

Având în vedere prevederile Hotărârii Consiliului Local nr.110 din 29 mai 2003, privind modul de concesionare a terenurilor din CASM, cu modificările şi completările ulterioare din Hotărârea Consiliului Local nr.68 din 28 februarie 2008,

În temeiul prevederilor art.36 alin (1), alin.(2) lit. „c”, alin (4) lit.„c”, alin. (5) lit.„a“ şi art.45, alin. (1) şi art.115, alin.(1), lit.„b” din Legea nr.215/2001 privind administraţia publică locală, republicată,

**H o t ă r ă ş t e :**

**Art.1.** Se aprobă concesionarea directă pe o perioadă de 10 ani către SC DEOVEX SRL, a suprafeţei de 160 mp. aflat sub luciu şi respectiv peste luciul de apă, situat în str.Plutelor nr.2, aflat în proprietatea municipiului Tîrgu-Mureş şi identificat prin C.F. 5963/II, suprafaţa existentă sub construcţia numită „Comoara Piraţilor“ – spaţiu comercial .

**Art.2**. Redevenţa stabilită potrivit art.2 din H.C.L. nr.110 din 29.05.2003 este de 2.240 Euro/an .

**Art.3.** Cu aducere la îndeplinire a prevederilor prezentei hotărâri se încredinţează Primarul municipiului Tîrgu-Mureş - dr. Dorin Florea şi Direcţia Economică prin Serviciul concesionări, închirieri, vânzări şi respectarea disciplinei contractuale şi Administraţiei Complexului de Agrement şi Sport « Mureşul ».

VIZA DE LEGALITATE

SECRETARUL MUNICIPIULUI TÎRGU-MUREŞ Cioban Maria